SPRC จ่อซ่อมบำรุงหน่วยกลั่นน้ำมันดิบ-หน่วยผลิตปลายน้ำช่วงพ.ย.-ธ.ค. หวังเพิ่มประสิทธิภาพ
SPRC จ่อซ่อมบำรุงหน่วยกลั่นน้ำมันดิบ-หน่วยผลิตปลายน้ำช่วงพ.ย.-ธ.ค. หวังเพิ่มประสิทธิภาพ
27 มิ.ย. 2562

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้กำหนดให้มีการปิดซ่อมบำรุงครั้งใหญ่ การดำเนินโครงการเพิ่มกำลังการผลิตในหน่วยกลั่นน้ำมันดิบและหน่วยผลิตปลายน้ำอื่นๆ จาก 165,000 บาร์เรลต่อวัน เพิ่มขึ้นเป็น 175,000 บาร์เรลต่อวัน และการดำเนินโครงการเพิ่มประสิทธิภาพ เพื่อเพิ่มความเชื่อถือได้ และให้เป็นไปตามข้อกำหนดด้านสิ่งแวดล้อม อาชีวอนามัยและความปลอดภัย รวมถึงสามารถดำเนินการกลั่นน้ำมันดิบได้หลากหลาย และขยายรอบระยะเวลาในการซ่อมบำรุง
โดยบริษัทฯวางแผนปิดซ่อมบำรุงดังกล่าว ตั้งแต่วันที่ 1 พ.ย.2562 เป็นระยะเวลา 45 วัน (หรือบวกลบ 5 วัน) ซึ่งระยะเวลาในการปิดซ่อมบำรุงในครั้งนี้นั้น สอดคล้องกับการปิดซ่อมบำรุงครั้งใหญ่เมื่อเดือนก.พ.2557 บริษัทฯได้มีการวางแผนการดำเนินงานเป็นอย่างดี เพื่อให้มั่นใจว่าจะไม่เกิดผลกระทบต่อลูกค้าและความต้องการใช้น้ำมันภายในประเทศ